כל מחשבותיו נתונות לאחיו, וכיצד יוכל לטפל בעניינם בהקדם האפשרי.  כעבור כשבועיים נקראה המיילדת שוב הפעם לביתם של משפ' פייט, ולאחר מספר שעות נולדה בשעה טובה ובמזל טוב, פעסיל, בתם הבכורה של יעקב יצחק וגלה פייט. בשנים הבאות נראה היה, כי ידי המיילדת היו עסוקות עד מאוד. אין ספק, כי משפ' פייט העסיקה אותה רבות ומדי מספר חודשים נקראה ליילד את אחת מנשות משפ' פייט, וכך באו לעולם בזה אחר זה בנים ובנות לרוב, ואלה שמות: פעסיל, פריינדל, זלמן, חנה, מישה, דניאל משה, אברמש'ה, יוסל יוחנן, היימן וחיים ליעקב יצחק ולגלה לבית קאופמן  ואסתר, גלה וחיים  - לנפתלי ולרעייתו  וחיים דוד גרינר, חנה, אסתר, נפתלי הרץ, אלימלך, צ'רלס, חיה גולדה, מקס ובן הזקונים אברהם - לפסח ולמרים לבית ריבנר  אדוארד, פיליס, היימי, איירווינג, סמואל ובני - למשה נוטה ורעייתו  ולקלמן ורעייתו - 4 בנים ובנות  ובהם, אלימלך.                                            פרק ט'  המהגרים - שנת 1900  גם המלמד שבחדר לא נח לרגע, ואף לו סיפקה משפ' פייט לא מעט עבודה. שם, בחיידר, הרביץ תורה בילדים הרכים. אך יותר מכולם צדה עינו את הילד הרך, נפתלי הרץ בן